tartuNLP/wikipedia-smugri-20251201 huggingface dataset:
Itaalia köök

Itaalia köök on Itaalia toiduvalmistamise traditsioon. See traditsioon on väga pikk, Itaalias on toitusid, mis on pärit rooma ajast. Itaalia toidud ei ole väga keerulised ja sisaldavad võrdlemisi vähe koostisosi. Köök on erinev Itaalia eri piirkondades. Arvatavasti kõige tuntumad toidud itaalia köögis on "pitsa" ja "pasta", jookidest on tuntud "espresso". Palju kasutatakse "oliiviõli".
Itaalia hommikusöök on enamasti kohv või piim magusate pagaritoodetega. Itaalia lõunasöök võib olla kuni viiekäiguline. Kõigepealt on eelroog ("antipasto"), siis on pasta- või riisiroog, või supp, siis on peamine roog (enamasti liha- või kalatoit), millele lisaks on toored või hautatud köögiviljad. Ning lõpuks on värsked puuviljad ja magustoit. Itaalia õhtusöök sarnaneb lõunasöögiga, kuid on palju kergem.
Söögi- ja joogikohad.
Itaalias on mitmesuguseid restorane. Osteria on restoran, kus toitude valik on väike, võib olla ainult üks toit, tavaliselt kohalik. Trattoria on samuti odav restoran väikese toitude valikuga, kuigi suuremaga kui "osteria", tavaliselt perekondlik omand. Ristorante on tüüpiline restoran. Enoteca on veinibaar, söökidest müüakse ainult suupisteid. Tavola calda on einelaud, kus müüakse valmistehtud toitusid. Taverna on nagu "trahter". Pasticceria on koht, kus pakutakse pagaritooteid. Paninoteca on koht, kus pakutakse sändvitše nimega "panini". Pizzerias pakutakse pitsasid, kuid ka salateid ja pastat. Võimalik on osta terve pitsa, või tükk ristkülikukujulisest pitsast kaalu järgi. Gelateria on jäätisekohvik. Rosticceria on koht, kus müüakse valmistehtud kuumi toite koju kaasavõtmiseks. Bottiglieria on veinipood. Caffè on kohvik.
Bautzeni kreis

Bautzeni kreis on kreis Saksimaa idaosas.
Kreisis on 60 omavalitsust. 2008. aastal liideti senise Bautzeni kreisiga Kamenzi kreis ja Hoyerswerda linn.
Suured kreisilinnad on Bautzen ja Bischofswerda.
Bischofswerda

Bischofswerda (ülemsorbi keeles "Biskopicy" 'piiskopikoht'; saksa kõnekeeles: "Schiebock") on linn Saksamaal Saksimaa Bautzeni kreisis sorbi alade läänepiiril.
Bischofswerda on suur kreisilinn.
Turu Ülikool

Turu Ülikool (soome keeles "Turun yliopisto") on 1920. aastal asutatud, Turus asuv ülikool. 
See on üliõpilaste arvu poolest suuruselt teine ülikool Soomes. 2006. aastal õppis seal kokku 17 925 üliõpilast.
AI

AI või Ai või ai on lühend või termin, mis võib tähendada järgmist:
Kiriku tee (Valjala)

Kiriku tee on aadressikoht Valjala alevikus. 
Kiriku tee (Valjala-Kallemäe tee) algab Posti tänavalt (Valjala-Laimjala tee). Kiriku tee ja Posti tänava kohtumiskohas on ringristmik, millelt tee kulgeb kagu suunas. Kiriku teega ristub Posti tänav, Kalmistu tee ning Linnuse tee. Kiriku tee pikkus Valjala alevikus on 1,37 km, tee on põhiosas hoonestamata ja selle ääres paiknevad maatulundusmaad.
Teest põhja pool Kooli tee 1 (endine Kiriku tee 7) asub Valjala Lasteaed.
Valjala Eesti Vabadussõjas langenute mälestussammas

Eesti Vabadussõjas langenute Valjala mälestussammas asub Valjala kiriku territooriumil.
Breitenbrunn

Breitenbrunn on mitme koha nimi:
Arbīli kubernerkond

Arbīli kubernerkond on 1. järgu haldusüksus Iraagis Iraagi Kurdistani alal.
Ralf R. Parve

Ralf R. Parve (6. mai 1946 – 6. veebruar 2008) oli Eesti ajaloolane, humorist, ajakirjanik ja poliitik. 
Ta oli Eesti Raadios huumori ja satiiri saatesarja "Nätsti!" saatejuht. Humoristina tegi ta kaastööd RAMETO-le ja Eesti Raadio saatele "Meelejahutaja" ning huumoriühendusele Aara. Hariduselt ajaloolasena kirjutas ta 1970.–1980. aastatel ajalooteemalisi artikleid mitmes väljaandes. 
1994. aastal ilmus tema humoreskikogumik "Irveid iseseisvuse võitluspäevilt" (Meelejahutaja, 1994). Ta oli ka 1996. aastal ilmunud huumorikogumiku "Meie nätsti" koostaja ja kaasautor (koos Raimo Aasa ja Jüri Paetiga; Meelejahutaja, 1996). Ta koostas mälumängude jaoks küsimusi ning oli ka mälumänguteemaliste kogumike kaasautor. Mälumängutemaatikat uuris ta ka oma ülikooli ajakirjandusstuudiumi lõputöös "Enigmaatika trükisõnas ja eetris" (Tartu Riiklik Ülikool, Žurnalistika kateeder, 1986; juhendaja Andrus Saar).
Ta kuulus 1992–1995 VII Riigikogus Kuningriiklaste fraktsiooni. Hiljem töötas ajalehes Kesknädal ja kuulus Eesti Keskerakonda.
Isiklikku.
Ta oli kirjanike Ralf Parve ja Lilli Prometi poeg.
As-Sulaymānīyah' kubernerkond

As-Sulaymānīyah' kubernerkond on 1. järgu haldusüksus (kubernerkond) Iraagis Iraagi Kurdistani alal.
Dahūki kubernerkond

Dahūki kubernerkond on 1. järgu haldusüksus (kubernerkond) Iraagis Iraagi Kurdistani alal.
The Great Rock 'n' Roll Swindle

The Great Rock 'n' Roll Swindle võib tähendada mitut asja.
Schirgiswalde

Schirgiswalde on linn ja endine vald Saksamaal Saksimaa liidumaa kaguosas Bautzeni kreisis Lausitzi mägismaal Spree jõe kaldal. 2011. aastast on ta Schirgiswalde-Kirschau linna osa.
Schirgiswaldet ümbritsevad mäed, sealhulgas Kälbersteine. See on üleriigiliselt tunnustatud puhkelinn.
Kuressaare Eesti Vabadussõjas langenute mälestussammas

Eesti Vabadussõjas langenute Kuressaare mälestussammas on mälestusmärk Eesti Vabadussõjas langenuile.
Mälestusmärk asub Kuressaares Lossi ja Lasteaia tänava ristmikul.
Algse monumendi autor oli Amandus Adamson. Mälestussammas avati 29. juulil 1928. Samba hävitasid kohalikud bolševikud 18. juunil 1941. Sammas taastati esimest korda 1941. aastal ning lõhuti uuesti 1945. aastal.
Mälestussamba pronksfiguuri taastas fotode alusel skulptor Matti Varik. Sammas avati 23. juunil 1990.
Samba esiküljel on kiri: "Wabadussõjas 1918 – 1920 langenud saarlastele tänulik saarerahwas".
Christfried Ganander

Christfried Ganander (ka Kristfrid Ganander; 21. november 1741 Haapajärvi – 17. veebruar 1790 Rantsila) oli Soome literaat, folklorist ja vaimulik. Tema tuntuim teos on soome rahvausundit käsitlev "Mythologia Fennica" (1789). Eluajal jäi avaldamata tema soome keele sõnaraamat, mis ilmus Soomes faksiimileväljaandena 1937–1940.
Travis Barker

Travis Landon Barker (sündinud 14. novembril 1975 Fontanas California osariigis) on USA muusik, ansambli blink-182 trummar.
1996. aastal liitus Barker oma esimese bändi Aquabatsiga Baron Von Tito nime all. 1997. aastal andis Travis välja oma esimese albumi koos Aquabatsiga ("The Fury of the Aquabats!"). Karjäär sai hoo sisse, kui ta liitus 1998. aastal pop-punk/"punk-rock"'i bändiga Blink-182, kus ta oli 1998–2005. Barker sai tuntuks oma kukeharja, tätoveeringute ja harjumusega laval ilma särgita olla. Mees abiellus 2004. aastal endise Miss USA Shanna Moakleriga, kuid 2008. aastal nad lahutasid.
Kunduz

Kunduz (ka "Kondūz") on linn Afganistanis, Kunduzi provintsi keskus.
Linna ajalugu ulatub Aleksander Suure aegadeni. 20. sajandi alguses rajas Sher Khan Nasher sinna Spinzari puuvillaettevõtte, mis tegi linna ja kogu maakonna rikkaks. 
Kunduz oli viimane Ţālebāni käes olnud linn, mille USA väed vabastasid. 28. septembril 2015 vallutas Ţālebān linna Afganistani valitsusvägede käest pärast mitu kuud kestnud piiramist. Valitsusvägede ja USA õhujõudude vasturünnakus saadi suur osa linnast kolme päevaga tagasi. 3. oktoobri öösel pommitas USA õhuvägi organisatsioonile Piirideta Arstid kuuluvat haiglat, tappes 22 inimest, nii personali kui ka patsiente.
Herāt

Herāt on linn Afganistanis, Herāti provintsi keskus. Herāt on Afganistani suuruselt kolmas linn.
Linn asub Harī Rūdi jõe viljakas orus ajaloolistel kaubateedel ja on traditsiooniliselt tuntud oma veini poolest. Linna põhiasukad on tadžikid.
Herāt on umbes 2700 aastat vana.
linnapea on Zana Wahide.
Jalālābād

Jalālābād (varasema nimega Adina Pur) on linn Afganistanis, Nangarhāri provintsi keskus. 
Praeguse nime sai linn 16. sajandi lõpus Pīr Roshāni poja Jalala järgi.
Khōst

Khōst (ka "Khowst") on linn Afganistanis, Khōsti provintsi keskus.
Khōstis asub Khōsti Ülikool (Šeik Zayedi Ülikool).
Sar-e Pul

Sar-e Pul (ka "Sar-e Pol") on linn Afganistanis, Sar-e Puli provintsi keskus.
Paghmān

Paghmān on linn Afganistanis Kabuli provintsis.
Paghmāni sõpruslinn on 2005. aastast Alice Springs Austraalias.
Bill Haley

Bill Haley (ka Jack Haley, Johnny Clifton, Scott Gregory, kodanikunimega William John Clifton Haley; 6. juuli 1925 Highland Park, Michigani osariik – 9. veebruar 1981 Harlingen, Texase osariik) oli USA "rock'n'roll"'i laulja ansamblis Bill Haley &amp; His Comets. 
Tema kuulsaim laul on "Rock Around The Clock". Teda peetakse esimeseks "rock'n'roll"'i lauljaks.
Ta oli vasakust silmast pime. Talle oli iseloomulik keerdus tukk otsaesisel.
Uulu kirik

Uulu kirik asub Pärnu maakonnas Häädemeeste vallas Uulu külakeskuses Tallinna–Pärnu–Ikla maantee ääres. Uulu kirik kuulus Pärnu Eliisabeti kogudusele, kuid alates 2021. aastast on eraomandis. Kirik asub merest 400 meetri kaugusel, ümbritsevates looduskaitsealustes rannamännikutes. 
Uulu kiriku juurde juhatab muinsuskaitsealuse mälestise suunaviit. Uulu kirik on tornita, kuna Nõukogude Liidu ametivõimude korraldusel 1950. aastate lõpul kiriku torn õhiti, ehitati juurdeehitused ning hoone võeti kasutusele võimlana. 4. detsembril 1990. aastal tagastati Uulu kirik Pärnu Eliisabeti kirikule.1996. aasta suvel peeti Uulu kirikus üle-eestilised kiriku noortepäevad, aastal 2007 hakkas Pärnu Eliisabeti kogudus siin taas jumalateenistusi pidama, kuid sagedase vandaalitsemise tõttu tuli hoone 2021. aastal maha müüa. 
2022. aastast alustati tegevust UKI Uulu Kirik Kultuuri -ja Puhkekülana.
Ajalugu.
1880. aastal lasi Uulu (Uhla) ja Surju (Surri) parun Gotthard Reinhold Staël von Holstein (1819–1892) ehitada maakividest Uulu kiriku Uulu mõisa oma esimese abikaasa Eleonore Staël von Holsteini (1824–1845) mälestuseks. Kirik jäi paruni perekonna kodukirikuks. Altarimaaliks oli Hansoni poolt Blochi järgi valmistatud maal "Kristus lapsukesega". Kiriku pinkidele mahtunud ligikaudu 100 inimest. Altari kõrval paremal nurgas asus niinimetatud sakste pink. Jutlusi käisid seal pidamas Pärnu kirikuõpetajad ja teenistustest said osa võtta kõik soovijad. Kiriku kantsel olnud lihtne. Selle kohal asunud mõisnike vapp ja kiri "Anno 1880 Wurde die Ulasche Kirche erbaut von Reinhold Stael von Holstein" (1880.aastal ehitati Uulu kirik Reinhold Stael von Holsteini poolt). Kui Eesti Vabariik mõisad nende omanikelt ära võttis, andis vana paruni poeg Magnus Johann Heinrich Friedrich Alexander Stael von Holstein Uulu kiriku Pärnu Eliisabeti kogudusele abikirikuks. Uulu kirik kannatas enamlaste rüüstamise all 1917. aastal. 
23.03.1919 on kirja pannud J. Pulk, kes oli vallavanem Uulu mõisa vara nimekirjas ka Uulu kiriku, mille kohta on kirjeldatud: ilma tornita(tornikiivrita), aknad lagunenud, seest lõhutud. Kuid veel enam lõhuti nõukogude ajal, mil siin hoiti vilja ja peeti pidusid. 1950. aastate lõpul lammutati torn ning pühakoda muudeti Uulu kooli võimlaks.
Gotthard Reinhold Staël von Holstein oli baltisaksa aadlik, parun, Uulu ja Surju mõisnik, Peterburi õukonnategelane (keiserlik kammerhärra) ja Liivimaa maanõukogu liige. Suguvõsa Staël von Holstein. 
Uulu mõisast on säilinud vaid üks abihoone ja vana kõrts, peahoone hävitati 1917. aastal. Samas on alles veidi üle kilomeetri pikkune tõllatee, mida ääristavad kollaseõielised akaatsiad ja tammed. Tee läheb risti üle Riia maantee. Uulu tõllateed hüüavad kohalikud Kaatsiteeks ehk Akaatsia alleeks.
Tahkuranna Jumalasünnitaja Uinumise kirik

Tahkuranna Jumalasünnitaja Uinumise kirik on õigeusu kirik, mis asub Tahkurannas Pärnu maakonnas. Kirikut kasutab Eesti Apostlik-Õigeusu Kiriku Tahkuranna Jumalasünnitaja Uinumise kogudus.
Kirik ehitati 1872. aastal, kiriku projekteeris arhitekt Grigori Karpov.
Kirik oli Eesti esimese presidendi Konstantin Pätsi kodukirik.
Teeliste kirikud

"Teeliste kirikud" on Eesti Kirikute Nõukogu projekt, mille raames paljud Eesti pühakojad on suviti ränduritele avatud.
Projekt sai alguse 2001. aastal.
Aastal 2007 osales projektis 276 kirikut ja palvemaja. 
Eesti Kirikute Nõukogu on välja andnud ka projekti tutvustavaid tasuta buklette. Neid on võimalik saada turismi infopunktide, liikmeskirikute keskuste ja bukletis osalevate koguduste kaudu.
“Teeliste kirikute” infomaterjale avaldatakse ka internetiväljaandena.
Vagharšapat

Vagharšapat (armeenia keeles Վաղարշապատ) on linn Armeenia Armaviri maakonnas. Kandis aastatel 1945–1992 (või 1995) nime "Etšhmiadzin" (Էջմիածին).
Linn on Armeenia Apostliku Kiriku keskus Armeenias, seal asub Etšhmiadzini katedraal ja kirikupea katoolikose residents.
Hrazdan

Hrazdan on linn Armeenias, Kotajkhi maakonna keskus.
Idževan

Idževan on linn Armeenias, Tavuši maakonna keskus.
Khadžaran

Khadžaran on linn Armeenias Sjunikhi maakonnas.
Dilidžan

Dilidžan on linn Armeenias Tavuši maakonnas.
Kalevala-mõõt

Kalevala-mõõt ehk kalevalamõõt on läänemeresoome rahvaste pärimuses rahvalauludes kujunenud värsimõõt. Nimetus tuleneb Elias Lönnroti koostatud eeposest "Kalevala", mis koosneb seda mõõtu värssidest, ja on anakronistlik, kuna värsimõõt on palju vanem – tekkinud eri hinnangutel 1000–2000 aastat tagasi. 
Kalevala-mõõtu on uurinud Henrik Gabriel Porthan, Elias Lönnrot, Matti Kuusi, Aulis Rintala ja paljud teised Soome asjatundjad.
Klassikalise Kalevala-mõõdu reeglid on täpselt määratletud, kuid elavas pärimuses ei järgitud neid alati täielikult. Kuulsalt Karjala laulikult Arhippa Perttuselt üles kirjutatud rahvalauludes on 2–3% värsimõõdu "vigu" – umbes sama palju kui Lönnroti "Kalevalas". 
Kalevalamõõduline värss koosneb kaheksast silbist – neljast kahesilbilisest trohheilisest värsijalast. Värsijala languses ehk rõhutus osas ei tohi kalevalamõõdu põhireegli järgi olla pikka silpi (mis lõpeb konsonandiga või sisaldab pikka vokaali või diftongi). Esimene värsijalg võib harva olla kolme- või isegi neljasilbiline (sel juhul on need reeglina lühikesed silbid), teised on alati kahesilbilised. Värsi viimases silbis ei tohi olla pikka vokaali ja see ei tohi olla ühesilbiline sõna. Pikemad sõnad esinevad pigem värsi lõpuosas kui algul. 
Kalevalamõõdulise värsi juurde kuulub algriim. Tugev algriim nõuab, et värsis algaks vähemalt kaks sõna sama konsonandi ja vokaaliga. Nõrk algriim tähendab, et sõnad algavad sama konsonandi või vokaaliga. Lõppriimi ei kasutata, kuid lõppriimi efekt võib tekkida parallelismist, kus korratakse sarnast mõtet samu keelelisi vorme kasutades. 
Eesti regilaulu värsimõõt regivärss on Kalevala-mõõduga sama algupära, kuid vormi- ja stiilinõuete suhtes vähem range.
Pöide kirik

Pöide Maarja kirik on Saaremaal Saaremaa vallas Pöide külas asuv kindluskirik, mida kasutab Eesti Evangeelse Luterliku Kiriku Pöide Maarja kogudus.
Kirik kuulub Eesti vanimate kiviehitiste hulka.
Ajalugu.
Algkirik.
Oletatakse, et Pöide kiriku esimene variant valmis 1230. aastatel. Algkirik oli ühelööviline tornita võlvimata ehitis. Sellest on säilinud vaid praeguse kiriku kahe keskmise võlviku külgseintes alumine osa. Ümarkaarsed portaalid põhja ja lõunaküljes viitavad üleminekustiilile romaanika ja gootika vahel. Põhjaküljes asunud ümarportaal lammutati uue, gooti stiilis sissepääsu rajamisel. Romaani stiilile viitab ka algkiriku ümar apsiid.
Praegune kirik.
Millalgi 13. sajandi lõpus või 14. sajandi alguses pikendati algkirikut mõlemas suunas ühe võlviku võrra. Ka kiriku massiivne läänetorn pärineb arvatavasti ajast enne Jüriöö ülestõusu 1343. Kirik oli integreeritud samas paiknenud Pöide ordulinnuse kompleksi.
Pöide kihelkonnakirik on mitu korda saanud tulekahjus kannatada, viimati pärast pikselöögist põlema süttimist 6. augustil 1940, mil hävisid tornikiiver ja puitvahelaed. Pärast Muhu kiriku konserveerimistöid 1958. aastal alustati katustamis- ja konserveerimistöid ka Pöide kirikus. Tööd lõpetati 1961. aastal. Pikihoone oli selle käigus saanud uue algse kõrgusega katuse, torn uued puitvahelaed, ühe raudbetoonist vahelae ja madala lampkatuse. Ehitusajaloolisi uuringuid tegid arhitekt Kalvi Aluve, kunstiajaloolane Villem Raam ja insener H. Uuetalu. 1999. aastal pühitseti kiriku altariruum uuesti sisse. 
2014. aastal sai Pöide kirik kultuuriministeeriumi abiga uue katuse.
Hoonel on ees uksed ja vitraažaknad. 
Kiriku kõrval on Pöide pastoraadi hoone.
Kiriku tähtsus.
Pöide kirik on mõõtmetelt suurim Lääne-Eesti ja saarestiku ühelööviline kirik. Kirikus leidub kõrggooti stiilis raiddekoori. Samas stiilis on Karja kiriku raiddetailid.
Pöide Maarja kogudust teeninud pastorite seas on Karl Nikolai von Nolcken ja Wilhelm Andreas Fürchtegott Agthe.
Arheoloogilised uuringud.
2012. aastal kaevati Pöide kirikus. Arheoloog Villu Kadaka uurimuses tõdeti, et Pöide kirik on tõepoolest Eesti vanim kiviehitis, ja väideti, et praeguse Pöide kiriku sees on osaliselt säilinud varasema, 13. sajandi teisel veerandil püstitatud romaani stiilis kiriku müürid.
Weißenberg

Weißenberg (ülemsorbi keeles "Wóspork") on linn Saksamaal Saksimaa kaguosas Bautzeni kreisis. See asub Oberlausitzis Strohmbergi mäest põhja pool Löbauer Wasseri jõe ääres.
Wilthen

Wilthen (ülemsorbi keeles "Wjelećin") on linn Saksamaal Saksimaa kaguosas Bautzeni kreisis Saksamaa-Tšehhi piiri lähedal.
Wilthen on riiklikult tunnustatud puhkelinn.
Burkau vald

Burkau on vald Saksamaal Saksimaa liidumaal Bautzeni kreisis.
Vallas on järgmised külad:
Crostau vald

Crostau vald on endine vald Saksamaal Saksimaa liidumaal Bautzeni kreisis Oberlausitzi mägismaal.
1. jaanuaril 2011 liideti see Schirgiswalde linna ja Kirschau vallaga Schirgiswalde-Kirschau linnaks.
Vallas olid järgmised külad:
Cunewalde vald

Cunewalde on vald Saksamaal Saksimaa liidumaal Bautzeni kreisis Lausitzi mägismaal. 
Vald on üleriigiliselt tunnustatud puhkekoht.
Vallas on järgmised asulad:
Kaarel Kotsar

Kaarel Kotsar (28. detsember 1921 Elva – 6. juuli 2007 Tallinn) oli eesti haridustegelane ja poliitik.
Elukäik.
Kaarel Kotsar sündis metsavahi perekonnas. Alghariduse sai ta Konguta algkoolis, hiljem jätkas haridusteed Tartu Poeglaste Gümnaasiumi reaalkoolis ja Tartu Õpetajate Seminaris.
Aastal 1941 saadeti ta Kaagvere lastekodu kasvandike hooldajana sõja eest Venemaale. Seal astus ta töö kõrvalt ja vaatamata sõjale Moskva Pedagoogilise Instituudi põhikooli õpetajate ettevalmistuskursustele ning läbis need kaugõppes. Kui Eesti aladel taaskehtestati Nõukogude võim, suunati Kaarel Kotsar sügisel 1944 tööle Eesti NSV hariduse rahvakomissariaadi alluvusse.
Paarkümmend aastat oli ta Tartu koolides koolijuht ja õpetas noorematele klassidele ajalugu. Aastatel 1953–1957 oli Kotsar Tartu Linna TSN Täitevkomitee esimees.
Töö kõrvalt lõpetas ta kaugõppes Tartu Riikliku Ülikooli ajaloo osakonna. Sai pedagoogikakandidaadi kraadi väitekirjaga "Ajaloo õpetamine eesti rahvakoolis kuni 1917. aastani".
Aastatel 1964–1969 oli Kaarel Kotsar Tallinna Pedagoogilise Instituudi õppeprorektor ja 1969–1975 sama ülikooli pedagoogikakateedri dotsent. 
1975. aastast töötas ta sel ajal Eesti NSV Teaduste Akadeemia juures tegutsenud Ajaloo Instituudis – esialgu vanemteadurina ja hiljem teadussekretärina. 
1982. aastal läks Kotsar pensionile.
Teadustöö.
Kaarel Kotsari teadustegevus keskendus pedagoogikaajaloo uurimisele ja kuulmispuuetega inimeste õpetamise metoodika väljatöötamisele. Samuti uuris ta Eesti Kurtide Ühingu ajalugu.
Juba pensionil olles oli ta 1980. aastatel üks Eesti vaegkuuljate integratsiooniprogrammi loojaid. Aastatel 1977–1990 oli ta vabariikliku surdokomisjoni esimees.
Kokku on Kaarel Kotsar avaldanud enam kui 160 kirjutist eesti, vene, saksa ja inglise keeles: peamiselt eesti kooli ja pedagoogika ajaloost ning kuulmiskahjustustega inimeste rehabilitatsioonist. Koostöös abikaasaga kirjutas ta kolmeköitelise "Eesti kurtide elu ajaraamatu", mis kajastas Eesti Kurtide Ühingu ajalugu aastatel 1921–1950.
Isiklikku.
Kaarel Kotsari abikaasa oli pedagoogikateadlane Juta Kotsar (1921–2003). Nende tütred on Tiina Kokk ja Katrin Kotsar.
Demitz-Thumitzi vald

Demitz-Thumitz on vald Saksamaal Saksimaa liidumaal Bautzeni kreisis.
Vallas on järgmised asulad:
Doberschau-Gaußig

Doberschau-Gaußig (ülemsorbi keeles "Dobruša-Huska") on vald Saksamaal Saksimaa liidumaal Bautzeni kreisis.
Vallas on järgmised külad (sulgudes ülemsorbikeelne nimi ja ligikaudne elanike arv):
Frankenthal (Saksimaa)

Frankenthal on küla ja vald Saksamaal Saksimaa liidumaal Bautzeni kreisis.
Göda vald

Göda (ülemsorbi keeles "Hodźij") on vald Saksamaal Saksimaa liidumaal Bautzeni kreisis.
Vallas on peale Göda veel hulk külasid.
Großdubrau vald

Großdubrau (ülemsorbi keeles "Wulka Dubrawa") on vald Saksamaal Saksimaa liidumaal Bautzeni kreisis.
Vallas on 20 küla, mis on varem olnud iseseisvad vallad (ülemsorbikeelsed nimed sulgudes):
Großharthau vald

Großharthau on vald Saksamaal Saksimaa liidumaal Bautzeni kreisis. 
Vallas on järgmised asulad: Großharthau, Bühlau, Schmiedefeld ja Seeligstadt.
Großpostwitzi vald

Großpostwitz (ülemsorbi keeles "Budestecy") on vald Saksamaal Saksimaa liidumaal Bautzeni kreisis.
Vallas on järgmised külad:
Käsurida

Käsurida ehk korraldusrida (ingl. "Command line interface, CLI") on tekstipõhine kasutajaliides inimese ja arvuti vahel, mille puhul käsud antakse enamasti sisestades tekstkäske. Teisisõnu on käsurida ekraanile kuvatud käsuviibale järgnev rida programmis või operatsioonisüsteemis, kuhu tarkvara lubab kasutajal kirjutada käsu.
Käsurea alguses on tavaliselt viip ("prompt"), mis annab kasutajale sellisest võimalusest teada.
Käsureale sisestatakse klaviatuurilt arvutile mõistetav tekst ehk käsk ("command"). 
Sisestatav käsk võib olla sõltuvalt soovitud eesmärgist üsna keerukas. Näiteks:
 uname -a
 whoami
 pwd
 set interface "Local Area Connection" enable 7 10 30 0
 traceroute www.wikipedia.org
 netstat -b -v
 ps -ef | wc -l
Et käsk oleks arvutile mõistetav, tuleb järgida käsu süntaksit – käsu argumentide ja parameetrite ettenähtud järjestust. Et tavakasutajale arvuti kasutamist lihtsamaks teha, on paljudel programmidel ja enamikul tänapäevastest operatsioonisüsteemidest graafiline kasutajaliides, mille kaudu saab kasutada levinumaid käske.
Käsurida võib olla mõnes programmis kombineeritud graafilise kasutajaliidesega, näiteks AutoCad.
Käsurea väljund ei ole reglementeeritud; tavaliselt on see tekst, kuid võib olla ka graafiline või koos heliga.
Rakendus.
Peamised käsurea rakenduse sfäärid on:
Käsurida operatsioonisüsteemides.
Peamine käsurea rakendus on operatsioonisüsteemi kasutajaliides. Windowsi operatsioonisüsteemis ei ole käsurea keel standardiseeritud, kuid toetab lisaks ka teatud määral käsurea standardit POSIX.
Värsimõõt

Värsimõõt ehk meetrum on poeetikas viis, kuidas rõhulised ja rõhutud või pikad ja lühikesed silbid värsis vahelduvad, määrates selle pikkuse ja rütmi. 
Värsis korduvat rütmilist üksust nimetatakse värsijalaks. 
Näiteks jamb on värsijalg, mis koosneb ühest lühikesest/rõhutust ja ühest pikast/rõhulisest silbist. Trohheus on värsijalg, kus ühele pikale/rõhulisele silbile järgneb üks lühike/rõhutu. Daktülis järgneb ühele pikale/rõhulisele silbile kaks lühikest/rõhutut. 
Regivärsi värsimõõt on neljajalaline trohheus ehk trohheiline tetrameeter, st koosneb neljast trohheuse nime kandvast värsijalast. See on ka eesti luule tavalisim värsimõõt. Klassikalises inglise luules kasutatud blankvärss on jambiline pentameeter - see koosneb viiest jambist. Klassikalistes vanakreeka eepostes on kasutatud daktülilist heksameetrit, st kuuest daktülist koosnevat värssi. 
Antiikluule värss oli välteline ehk kvantiteeriv, st põhines lühikeste ja pikkade silpide vältuse vastandusel. Püsiva sõnarõhuga keeltes (prantsuse, itaalia, poola jt) on kasutatud silbilist, teistes rõhulist ja silbilis-rõhulist (klassikaline vene värss, väidetavalt ka nn eesti värss) värsisüsteemi.
Eesti Video

Eesti Video oli Viktor Siilatsi ja Andres Küngi asutatud, erakapitalil põhinev ning Tallinnas registreeritud aktsiaselts, mille ajalugu ulatub läbi mitme omandivormi 1988. aasta augustisse.
Eesti Video tegevus algas 1988. aasta suvel koos laulva revolutsiooniga, eesmärgiks oli dokumenteerida Eestis toimuvat ning luua alternatiivne videoarhiiv. Salvestatud materjali põhjal asus Eesti Video välja andma igakuist videoringvaadet "Eestimaa", mis kajastas Eesti poliitilisi, majanduslikke, ühiskondlikke ja kultuurisündmusi ning mida levitati väliseestlaste seas nii Euroopas kui ka Austraalias, Ameerika Ühendriikides ja Kanadas.
Esimene videoringvaade "Eestimaa" ilmus detsembris 1988 ning ringvaateid toodeti kuni 1993. aastani. 1991. aastast ilmus "Eestimaa" ringvaade oma kulu ja kirjadega igal kuul ka Eesti Televisiooni ekraanil, luues seega sõltumatu televisiooniprogrammi pretsedendi ETV-s. ETV lõpetas "Eestimaa" näitamise ühepoolselt 1991. aasta septembris. 
1989. aastal valmistas Eesti Video Ida-Virumaa keskkonnakatastroofi ainelise videofilmi "Quo vadis, Virumaa", mida levitas Põhjamaades. Rootsi TV tellimusel valmistati mitu telesaadet, sealhulgas ka Läti ja Leedu probleemidest. Samuti edastas Eesti Video telesaateid koostöös Ameerika Ühendriikide televisioonikontserniga ABC News.
Eesti Video lõi koostöös Rootsi meediakontserniga Kinnevik Eesti esimese eratelevisiooniettevõtte EVTV, mis oli omakorda tänapäevani tegutseva eratelekanali TV3 asutaja.
Käsk (informaatika)

Käsk on arvutile edastatav instruktsioon mingi ülesande täitmiseks. Käsu annab tavaliselt kasutaja.
Käsku võib edastada kas
Käsu vorm võib olla ükskõik mis keelne – see sõltub programmi kujundusest. Kuna arvuti instruktsioonid on esitatud kahendkoodis, siis pole oluline, millises inimkeeles konkreetne protsessorile mõistetav juhis on pealkirjastatud. Käsu vorm on oma olemuselt sümbol. Käsu "delete" asemel võib vabalt olla "eteled" või "kustuta". Küsimus on lihtsalt arusaadavuses. Assemblerkeeles on käsud näiteks kolmetähelised, mis tunduvalt raskendab neist arusaamist. Näiteks JMP – jump (hüppa (üle)), MOV – move (teisalda/kopeeri).
Käsk sisaldab tavaliselt mitmesuguseid parameetreid. Näiteks käsk "copy" peab sisaldama infot selle kohta, mida kopeerida ja kuhu kopeerida:
Linda Thompson

Linda Diane Thompson (sündinud 23. mail 1950 Memphises Tennessee osariigis) on USA näitleja ja laulukirjutaja, tuntud Elvis Presley kauaaegse kallimana.
Linda on võitnud mitu iludusvõistlust, sealhulgas ka 1972. aasta Miss Tennessee. Sama aasta juulis tutvus ta Elvisega ning kolis peagi Gracelandi. Elvis ja Linda olid paar kuni 1976. aasta suveni, mil nad läksid sõbralikult lahku. 
Pärast seda mängis ta kuni 1992. aastani telesarjas "Hee Haw" ning on esinenud filmides ja külalisena telesarjades.
Linda oli aastatel 1981–1983 abielus kümnevõistleja Bruce Jenneriga. Neil sündisid lapsed Brody Jenner ja Brandon Jenner.
Alates 1991. aastast on ta abielus laulukirjutaja David Fosteriga, kellega koostöös on ta kirjutanud mitu edukat laulu.
Ginger Alden

Ginger Alden Leyser (sündinud 13. novembril 1956 Memphises Tennessee osariigis) on USA modell ja näitleja, tuntud kui Elvis Presley viimane tüdruksõber ja kihlatu.
Ginger ja Elvis tutvusid 1961. aastal tänu Gingeri isale, kes oli Elvise ülemus sõjaväes. Uuesti kohtusid nad 1976. aastal ja peagi kolis ta Gracelandi. Elvis ja Ginger plaanisid abielluda 1977/1978 aastavahetuse paiku, kuid 1977. aasta 16. augusti lõunal avastas Ginger Elvise Gracelandi vannitoast surnuna.
Pärast Elvise surma on Ginger teinud modellitööd ning esinenud reklaamides ja külalisena telesaadetes. Samuti osales ta aastatel 1986–1987 seriaalis "Capitol".
Need for Speed

"Need for Speed" (NFS) on Electronic Artsi rallimängude sari. 
Mängudes saab osaleda ebaseaduslikel tänavavõidusõitudel, põgeneda politsei eest ja tuunida oma autot.
Sarja esimene mäng "The Need for Speed" ilmus 1994. aastal.
Guttau vald

Guttau (ülemsorbi keeles "Hućina") on vallaosa ja endine vald Saksamaal Saksimaa liidumaal Bautzeni kreisis.
2013. aastal liideti ta Malschwitzi vallaga.
Guttaus on järgmised külad:
Hochkirchi vald

Hochkirch (ülemsorbi keeles "Bukecy") on vald Saksamaal Saksimaa liidumaal Bautzeni kreisis.
Vallas on peale Hochkirchi veel järgmised külad (sulgudes ülemsorbikeelne nimi ja vallaga liitmise aasta):
Kirschau vald

Kirschau on vallaosa ja endine vald Saksamaal Saksimaa liidumaal Bautzeni kreisis.
Kirschau asub Lausitzi mägismaal Spree ja Pilke jõe orgudes, mille vahele jäävad Mönchswaldi mägi (449 m) ja Lärchenbergi mägi (354 m).
Kirschau valda kuuluvad peale Kirschau järgmised külad: Bederwitz (ülemsorbi "Bjedrusk"), Kleinpostwitz ("Bójswecy"), Rodewitz ("Rozwodecy") ja Sonnenberg ("Słónčna Hora").
2011. aastal liideti ta Schirgiswalde-Kirschau linnaga.
Königswartha vald

Königswartha (ülemsorbi keeles "Rakecy") on vald Saksamaal Saksimaa liidumaal Bautzeni kreisis.
Vallas on järgmised asulad (sulgudes ülemsorbikeelsed nimed):
Konstantin Pätsi ausammas

Konstantin Pätsi mälestussammas Tahkurannas tähistab Konstantin Pätsi sünnikohta ning on püstitatud Eesti riigi ühele rajajale – Eestimaa Päästekomitee esimehele, Eesti Ajutise Valitsuse I koosseisu ministrite nõukogu esimehele ning II ja III koosseisu peaministrile, neljakordsele riigivanemale, peaministrile riigivanema ülesannetes, riigihoidjale ja Eesti Vabariigi esimesele presidendile, Asutava Kogu ja I−V Riigikogu liikmele, Vabadusristi kavalerile.
See on 1939 avatud ja 11. augustil 1940 lõhutud mälestussamba koopia. 
Tegu on ühega kolmest praegu Eesti avalikus ruumis olevast K. Pätsi monumendist. Teine asub Toila-Oru pargis ja see avati veebruaris 2020. Kolmas monument avati oktoobris 2022 Tallinnas Estonia teatrihoone kõrval.
Ajaloost.
Algse monumendi autorid olid arhitekt Anton Soans ja skulptor Ferdi Sannamees, viimane valmistas ka monumendi 6 pronksreljeefi. Ühel oli kujutatud presidendi portree, teisel tema sünnitalu, ülejäänutel maakonna ja Pärnu linna vapid ning kaks lauset presidendi kõnedest. Reljeefid valati Tallinnas ETK valukojas. 
Mälestussammas paikneb pargis, mille omal ajal kavandas Pärnu linnaarhitekt Olev Siinmaa. See on teine elavale eestlasele püstitatud monument, esimene oli 1936. avatud A. H. Tammsaare oma Järva-Madisel.
Eesti Vabariigi Sõjavägede Ülemjuhataja Johan Laidoner avas samba pidulikult 25. juunil 1939. Räägiti, et samba avamispäeval oli Tahkurannas vihmaeelne ilm ja äike oli löönud sambast eemal otse maasse. Selles nähtud halba ennet. 
24. juulil 1940 nimetati Johannes Varese valitsuse siseministri Maksim Undi otsusega Konstantin Pätsi ausamba fond ümber Eesti Valge Terrori Ohvrite Mälestussamba Fondiks. 11. augustil 1940 lõhkusid Nõukogude aktivistid ka mälestussamba.
Monument on valmistatud roosast graniidist, mis korjati Konstantin Pätsi sünnitalu põldudelt. See taastati Eesti Muinsuskaitse Seltsi eestvedamisel ja taasavati 25. juunil 1989. Rekonstruktsiooni autorid on Andres Mänd ja Mati Karmin, teostaja Ars Monumentaal. 
Samba taasavamise päeval otsustasid kohapeal viibinud noorkotkad-veteranid, kes olid osalenud samal sündmusel ka 1939. aastal, taastada ka Noorte Kotkaste organisatsiooni. 
9. mail 1991 rüvetati taastatud ausammas uuesti, tehti aga kiiresti korda.
Kubschützi vald

Kubschütz (ülemsorbi keeles "Kubšicy") on vald Saksamaal Saksimaa liidumaal Bautzeni kreisis.
Vald moodustati aastal 1994 varasemast Jenkwitzi, Kubschützi ja Purschwitzi vallast.
Kubschützi vallas on Kubschützi kõrval järgmised külad: Baschütz (ülemsorbi "Bošecy"), Blösa ("Brězow"), Canitz-Christina ("Konjecy"), Daranitz ("Torońca"), Döhlen ("Delany"), Großkunitz ("Chójnica"), Grubditz ("Hruboćicy"), Jenkwitz ("Jenkecy"), Kreckwitz ("Krakecy"), Kumschütz ("Kumšicy"), Litten ("Lětoń"), Neupurschwitz ("Nowe Poršicy"), Pielitz ("Splósk"), Purschwitz ("Poršicy"), Rabitz ("Rabocy"), Rachlau ("Rachlow"), Rieschen ("Zrěšin"), Scheckwitz ("Šekecy"), Soculahora ("Sokolca"), Soritz ("Sowrjecy"), Waditz ("Wadecy"), Weißig ("Wysoka") ja Zieschütz ("Cyžecy").
Malschwitzi vald

Malschwitz (ülemsorbi keeles "Malešecy") on vald Saksamaal Saksimaa liidumaal Bautzeni kreisis.
Vallas on järgmised külad (sulgudes ülemsorbikeelne nimi):
Neschwitzi vald

Neschwitz (ülemsorbi keeles "Njeswačidło") on vald Saksamaal Saksimaa liidumaal Bautzeni kreisis.
Vallas on järgmised külad:
Neukirch/Lausitz

Neukirch/Lausitz on vald Saksamaal Saksimaa liidumaal Bautzeni kreisis. See asub Lausitzi mägismaal kahe mäeaheliku vahel metsarikka 587 m kõrguse Valtenbergi mäe jalamil ja on üleriigiliselt tunnustatud puhkekoht.
James Dean

James Byron Dean (8. veebruar 1931 Marion, Indiana osariik – 30. september 1955 Cholame, California osariik) oli USA filminäitleja.
James Dean hukkus liiklusõnnetuses.
1999. aastal avaldatud edetabeli "AFI's 100 Years...100 Stars" (Ameerika Filmiinstituut) tulemuste põhjal asub näitleja meesstaaride edetabelis 18. kohal.
Obergurigi vald

Obergurig (ülemsorbi keeles "Hornja Hórka") on vald Saksamaal Saksimaa liidumaal Bautzeni kreisis Mönchswaldi mäe (447 m) jalamil.
Vallas on järgmised külad:
Puschwitzi vald

Puschwitz (ülemsorbi keeles "Bóšicy") on vald Saksamaal Saksimaa liidumaal Bautzeni kreisis.
Peale Puschwitzi on vallas järgmised külad:
Põhjuseta mässaja

"Põhjuseta mässaja" (originaalpealkirjaga "Rebel Without a Cause") on 1955. aasta USA mängufilm.
Radibori vald

Radibor (ülemsorbi keeles "Radwor") on vald Saksamaal Saksimaa liidumaal Bautzeni kreisis.
Vallas on järgmised külad:
Rammenau vald

Rammenau on vald Saksamaal Saksimaa Bautzeni kreisis. Asub Bischofswerdast loodes.
Vallaosad on Oberrammenau, Niederdorf, Röderbrunn ja Schaudorf.
Rammenaus on sündinud Johann Gottlieb Fichte.
Schmölln-Putzkau vald

Schmölln-Putzkau on vald Saksamaal Saksimaa liidumaal Bautzeni kreisis.
See loodi aastal 1994 endiste valdade Schmöllni, Putzkau ja Tröbigau liitmisel.
Vallas on järgmised külad:
Sohland an der Spree vald

Sohland an der Spree on vald Saksamaal Saksimaa liidumaal Bautzeni kreisis Tšehhi piiri ääres.
Peale Sohlandi enda kuuluvad valda Wehrsdorf ja Taubenheim.
Sohlandil on järgmised osad:
Steinigtwolmsdorfi vald

Steinigtwolmsdorf on vald Saksamaal Saksimaa liidumaal Bautzeni kreisis Tšehhi piiril.
Valda kuuluvad külad Steinigtwolmsdorf, Ringenhain ja Weifa.
Chemnitzi kreis

Chemnitzi kreis oli 2008. aastani kreis Saksimaa lääneosas.
Kreisi omavalitsused.
Sulgudes on märgitud elanike arv seisuga 31. detsember 2006.
Linnad:
Vallad:
Ämblikulaadsed

Ämblikulaadsed ehk arahniidid ("Arachnida") on klass, mis kuulub lülijalgsete hõimkonda (samasse hõimkonda kuuluvad veel vähid, hulkjalgsed ja putukad).
Eluviis.
Enamik ämblikulaadseid elab maismaal. Ämblikulaadsed elavad küllaltki varjatult ja enamik on röövtoidulised, kes kütivad väiksemaid selgrootuid. Paljud koovad saagi püüdmiseks võrgu.
Morfoloogia.
Ämblikulaadsete keha on kaheks osaks jagunenud – pearindmikuks ehk eeskehaks ja tagakehaks. Lestadel ("Acarina") ja koibikulistel ("Opiliones") on pearindmik ja tagakeha kokku kasvanud. Ämblikel on tagakeha muu kehaga seotud kitsa varrekese abil. Kõikidel ämblikulaadsetel on kaheksa jalga ning kaks paari suiseid. Selliseid tundlaid nagu vähkidel ja putukatel ämblikulaadsetel pole.
Anatoomia.
Närvisüsteem on ämblikulaadsetel kõhtmine. Suurem juhtimiskeskus on koondunud rindmikupiirkonda. Peaaju paikneb söögitoru kohal ning tema ülesandeks on töödelda peapiirkonnas asuvate meeleelundite signaale. 
Silmi on erinevatel ämblikulaadsetel üks kuni viis paari. Paljud pinnases elavad lestad aga on hoopis pimedad. Silmad on tüübilt lihtsilmad. Nägemisvõime on neil piiratud ning nad tajuvad vaid valguse muutumist ja liikumist. 
Sigimine.
Ämblikulaadsed on lahksugulised. Sugunäärmed, kas muna- või seemnesarjad, asuvad tagakehas. Sigimisbioloogia on neil väga mitmekesine ning paljudel liikidel eelneb paaritumisele omapärane pulmatants. Mõnel lestaliigil täheldatakse partenogeneesi. 
Ämblikulaadsed on valdavalt munejad, kuid esineb ka sünnitajaid vorme. 
Seltsid.
Eesti faunas on ämblikulaadseid kokku umbkaudu 1000 liiki.
Allpool on toodud on ka liikide ligikaudne arv Eestis erinevates seltsides.
Marlon Brando

Marlon Brando juunior (3. aprill 1924 Omaha, Nebraska osariik – 1. juuli 2004 Los Angeles, California osariik) oli USA filminäitleja.
1999. aastal avaldatud edetabelis "AFI's 100 Years...100 Stars" (Ameerika Filmiinstituut) asub näitleja meesstaaride seas neljandal kohal.
Glauchau

Glauchau on linn Saksamaal Saksimaa Zwickau kreisis.
Kuni 2008. aastani oli see Chemnitzi kreisi halduskeskus.
John Wayne

John Wayne (sünninimega Marion Robert Morrison, kodanikunimega Marion Michael Morrison; 26. mai 1907 Winterset, Iowa – 11. juuni 1979 Los Angeles, California) oli USA vesterninäitleja. Ta on mänginud 184 filmis.
Wayne sündis Iowa osariigis, kuid kasvas üles Lõuna-Californias. Noorena mängis ta Ameerika jalgpalli, kuid ei saanud Lõuna-California Ülikoolis selleks stipendiumi. Ta asus tööle kohalikus filmistuudios. Siis tegi ta Fox Film Corporationi filmides mitu pisirolli. Tema esimene peaosa oli Raoul Walshi filmis "The Big Trail" (1930). Selle järel mängis ta 1930. aastatel peaosa paljudes B-kategooria filmides.
Wayne'i karjäär sai hoogu 1939. aastal, kui roll John Fordi filmis "Postitõld" ("Stagecoach") tegi temast filmitähe.
1969. aastal pälvis ta rolli eest filmis "Tõeline visadus" ("True Grit; 1969) parima meespeaosatäitja Oscari. Samas kategoorias kandideeris ta ka 1949. aastal rolliga filmis "Sands of Iwo Jima".
Tuntud on ka tema osatäitmised filmides "Punane jõgi" ("Red River"; 1948), "Otsijad" ("The Searches"; 1956) ja "Mees, kes tulistas Liberty Valance'i" ("The Man Who Shot Liberty Valance"; 1962). Tema viimane filmiroll oli filmis "Laskur" ("The Shootist"; 1976), kus ta kehastas vähiga võitlevat vananevat püssikangelast.
1960. aastal lavastas ta filmi "The Alamo" ja 1968. aastal koos Ray Kelloggiga filmi "The Green Berets". Lisaks oli Wayne ka mitme filmi produtsent.
1999. aastal Ameerika Filmiinstituudi avaldatud edetabelis "AFI's 100 Years...100 Stars" oli John Wayne meesnäitlejate arvestuses 13. kohal.
Tema nime kannab lennujaam USA California osariigis Orange'i maakonnas.
Hohenstein-Ernstthal

Hohenstein-Ernstthal on linn Saksamaal Saksimaa liidumaal Zwickau kreisis.
Kuni 2008. aastani kuulus see Chemnitzi kreisi. 
Linn on kirjanike Karl May ja Werner Legère'i sünnikoht. 
Sachsenringil on korraldatud mootorrattaspordi maailmameistrivõistlusi.
Lichtenstein

Lichtenstein on linn Saksamaal Saksimaa Zwickau kreisis.
Kuni 2008. aastani asus see Chemnitzi kreisis.
Limbach-Oberfrohna

Limbach-Oberfrohna on linn Saksamaal Saksimaa Zwickau kreisis.
Kuni 2008. aastani asus see Chemnitzi kreisis. 
Linn loodi 1950. aastal Limbachi ja Oberfrohna linna liitmise teel. Limbach sai linnaõigused 1883. aastal, Oberfrohna 1935. aastal.
Neuschwansteini loss

Neuschwansteini loss (tõlkes 'uus luigekivi'; saksa Schloss Neuschwanstein; algselt Neue Burg Hohenschwangau) on loss Saksamaal Baieris Švaabimaal Ostallgäu kreisis Schwangau vallas Füsseni linna lähedal Hohenschwangaus. 
Lossi projekteeris arhitekt Eduard Riedel. Lossi ehitati aastail 1869–1892 ning osa algselt plaanitust on tänini ehitamata. Selle läheduses asub veel teinegi kuulus loss Hohenschwangau loss.
See on üks tuntumaid vaatamisväärsusi Lõuna-Saksamaal, seda kutsutakse ka Muinasjutulossiks. Lossi arhitektuur ja sisekujundus peegeldavad 19. sajandi ehituskunsti tipptaset. Lossist on saanud üks romantismiajastu sümboleid. Lossi lasi ehitada Baieri kuningas Ludwig II. Samal ajal Neuschwansteiniga plaanis Ludwig II lasta ehitada ka veel suhteliselt sarnase välisilmega Falkensteini lossi, kuid see plaan jäi teostamata.
Lossi seintel olevad freskod kujutavad stseene Richard Wagneri ooperitest "Tannhäuser", "Tristan ja Isolde", "Lohengrin", "Parsifal" ja "Nürnbergi meisterlauljad".
Ajalugu.
Varem olid sellel kohal iidse Schwansteini linnuse varemed. Ludwig II otsustas selle koha peale ehitada uue lossi ning nimetas selle Neuschwansteiniks. Lossi ehitamiseks eemaldati vanad alusmüürid. See jäi tema ehitatud lossidest viimaseks. Ta suri 13. juunil 1886. Selleks ajaks oli lossi ehitatud 17 aastat ja valminud vaid kolmandik. Kuningas Ludwig II sai seal elada vaid 172 päeva. Ta oli soovinud, et loss jääks külastajatest puutumatuks, kuid juba kuus nädalat pärast tema surma avati loss külastajatele.
Tänapäeval külastab lossi kõrghooajal kuni 5000 turisti päevas, aastas üle miljoni turisti. Neuschwansteini loss on kandideerinud seitsme uue maailmaime hulka.
Meerane

Meerane on linn Saksamaal Saksimaa liidumaal Zwickau kreisis.
Kuni 2008. aastani asus see Chemnitzi kreisis.
Noradrenaliin

Noradrenaliin ehk norepinefriin (tavaline lühend NA) on katehhoolamiinide ja seega ühtlasi fenetüülamiinide hulka kuuluv virgatsaine ja neurohormoon keemilise valemiga C8H11NO3.
Noradrenaliini sünteesitakse neerupealiste säsis, kust vereringesse vabanenuna on ta hormoon. Kesknärvisüsteemis ja sümpaatilises närvisüsteemis vabaneb noradrenaliin noradrenergiliste neuronite aksoniterminalidest närviülekande käigus, toimides sel viisil virgatsaine ehk neurotransmitterina. Närviülekandel toimib noradrenaliin nii α- kui ka β-adrenoretseptoritele, kuigi on leitud, et erinevate retseptori alatüüpide afiinsus adrenaliinile ja noradrenaliinile võib olla erinev.
Noradrenaliin koos adrenaliiniga moodustavad osa võitle-või-põgene süsteemist, mõjutades südametegevust, skeletilihaseid ning suurendades glükogenolüüsi ehk glükogeeni lagunemist ja glükoneogeneesi ehk glükoosi uuesti sünteesimist organismis.
Süntees.
Sünteesi algprodukt loomorganismis on aminohape L-türosiin. Aromaatse tuuma metasüsiniku hüdroksüülumise korral muutub türosiin dioksüfenüülalaniiniks ehk L-DOPA-ks (DOPA – "dioxyphenylalaninum"). Ensüüm türosiini hüdroksülaas (türosiini 3-hüdroksülaas ehk türosiini 3-monooksügenaas) on piiratud aktiivsusega, kiiresti küllastuv ja moodustab ühe tähtsama lüli katehhoolamiinide sünteesi kiiruse ja hulga määramisel. Ainult väike osa türosiinist muutub DOPA-ks. Türosiini hüdroksülaasi aktiivsust on presünaptiliste retseptorite kaudse negatiivse tagasisidestuse teel võimelised pärssima tekkivad katehhoolamiinid ise (dopamiin, noradrenaliin, adrenaliin). 
Järgmine aste on DOPA ensümaatiline dekarboksüülumine dioksüfenüülalaniiniks ehk dopamiiniks (dofamiiniks). Ensüüm aromaatsete L-aminohapete dekarboksülaas on organismis laialdaselt esinev aktiivne ensüümisüsteem, mis dekarboksüülib ka muid aromaatseid L-aminohappeid (türosiin, trüptofaan jt). Dopamiini haaravad adrenergilises neuronis depoograanulid ja ta edasine muutumine noradrenaliiniks toimub seal. Ensüüm β-monooksügenaasi (dopamiini β-hüdroksülaasi) toimel oksüdeerub dopamiini külgahela β-süsiniku juures olev süsinikuaatom ja tekib adrenergiline mediaator noradrenaliin. Kogu noradrenaliini sünteesiprotsess alates türosiinist toimub adrenergilise (dopamiinergilise) neuroni sees ehk intraneuronaalselt.
Gunnar Loho

Gunnar Loho (sündinud 4. novembril 1955 Kohtla-Järvel) on eesti muusikaprodutsent.
Ta oli nooruses Kohtla-Järve kandis tegutsenud ansambli Kristjan liider. 
Tema muusikaproduktsiooni tuntumad artistid on olnud Hovery Covery, Mari-Liis, N-Euro ja NightLight Duo. 2006. aastal asutas ta ansambli Anmatino (kaver "Kahte südant"), kus üks osaleja oli tema tollane abikaasa Anne Loho, esinejanimega Ané. Ta tegutseb Viljandi maakonnas. 
Isiklikku.
Abielust laulja Estiniga (kodanikunimega Esta Loho) aastatel 1991–2001 on tal tütred Stina ja Sandra.
Ta on olnud abielus Anne Lohoga; neil on pojad Artis (sündinud 2001), Ronan ja Lucas. 
Tema vanaonu oli Lenini ordeni kavaler, kontradmiral August Rull.
Anmatino

Anmatino oli tantsumuusikat viljelev Eesti ansambel, mis alustas tegevust 2006. aastal. Esitati nii omaloomingut kui ka kaverdati tuntud hitte.
Esimene avalik esinemine toimus 25. augustil 2006 Ulila Suveaias. Esimene iseseisev täispikk esinemine toimus 17. veebruaril 2007 Sürgavere Kultuurimajas.
Ansambli produtsendid olid Kaspars Maks aka Washex (Läti) ja Gunnar Loho (Eesti).
Koosseis.
Algkoosseisus olid ansambli solistid Anne Loho ja Mati Klamp (kuni 19. detsembrini 2009). 
30. detsembril 2009 sai uueks meessolistiks Priit Bergert. Esimene koos lauldud pala oli "Kaks sõpra me", millest sai ansambli viienda albumi – "Kaks Sõpra" – nimilugu.
2012. aastal sai uueks solistiks Jürmo Jurtom. Uue dueti esik-singel kandis nime "Macarena".
Alates 1. juulist 2016 oli ansambli meessolist Richard Sepajõe. Avaldati ka singel "Maast leidsin selle".
Käsklus

Käsklus on võimalikult konkreetselt sõnastatud ja välja öeldud (või muul hästi arusaadaval moel edastatud) ning kindlal viisil kohe täitmisele kuuluv lühike korraldus. 
Käsklustega juhtimist kasutatakse peamiselt sõjaväelises juhtimises, spordivõistlustel ja õiguskaitseasutuste poolt avaliku korra tagamisel.
Oberlungwitz

Oberlungwitz on linn Saksamaal Saksimaa liidumaal Zwickau kreisis.
Kuni 2008. aastani asus see Chemnitzi kreisi kaguosas. 
Linn on tuntud sukatööstuse ja sukkade valmistamise masinate tööstuse keskusena. 
Oberlungwitzi maadele ulatub osaliselt Sachsenring.
Waldenburg (Saksimaa)

Waldenburg on linn Saksamaal Saksimaa Zwickau kreisis.
Kuni 2008. aastani kuulus see Chemnitzi kreisi, asudes selle põhjaosas.
Bernsdorfi vald

Bernsdorf on vald Saksamaal Saksimaa liidumaal Zwickau kreisis.
Kuni 2008. aastani kuulus vald Chemnitzi kreisi.
Vallaosad.
Valda kuuluvad Bernsdorf, Hermsdorf ja Rüsdorf.
Callenbergi vald

Callenberg on vald Saksamaal Saksimaa Zwickau kreisis. Halduskeskuseks on Falken.
Valda kuuluvad järgmised asulad: Callenberg, Grumbach, Reichenbach, Obercallenberg, Falken, Langenberg, Langenchursdorf ja Meinsdorf.
Kuni 2008. aastani asus vald Chemnitzi kreisi lääneosas.
Patrice Hollis

Patrice Hollis (sündinud 1. septembril 1981 Las Vegases Nevada osariigis) on USA modell, kes oli Playboy Playmate 2007. aasta septembrinumbris.
Gersdorfi vald

Gersdorf on vald Saksamaal Saksimaa Zwickau kreisis.
Kuni 2008. aastani asus vald Chemnitzi kreisi lõunaosas.
Green Christmas

Green Christmas oli aastatel 1996–2013 Rakveres toimunud rokkmuusikafestival.
Ajalugu.
Esimene festival Green Christmas toimus 1996 Rakvere Kultuurimajas, kogudes Rakvere kohta üllatava publikuhulga ehk üle 200 piletiostja. Järgmisel aastal kolis üritus Rakvere Teatri väikesesse saali, mis jäi festivali toimumispaigaks kuni aastani 2003. Aastast 2004 toimus Green Christmas eelmistest kontserdisaalidest rohkem publikut mahutavas Rakvere Spordihallis.
Läbi aastate käisid festivalilt läbi Eesti rokkmuusika tipud: Ultima Thule &amp; Tõnis Mägi, Gunnar Graps &amp; Magnetic Band, Sõpruse Puiestee, Metsatöll, Brides in Bloom, Loits, Horricane, Pedigree, Vennaskond, J.M.K.E., Sergei Abolõmov, Tharaphita, Whispering Forest, East Trading Wang, o3, Forgotten Sunrise, Ignorabimus, Echosilence, Discrucior jne. 2001. aasta festivalil oli esimest korda ka välisesineja: Anchor Soomest, neile järgnesid 2003. aastal Lullacry ja Omnium Gatherum Soomest. 2004. aastal, mil festival toimus esimest korda vastvalminud Rakvere Spordihallis, oli peaesinejaks gothic metali bänd Paradise Lost Inglismaalt. Festivali 10. aastapäeva tähistati 2005, kui üles astus juba kaks rahvusvaheliselt tuntud artisti: Anathema Inglismaalt ning Die Krupps Saksamaalt.
Festivali algne idee oli anda esinemisvõimalus ennekõike kohalikele tegijatele ja siis esinejate hulka värvikamaks muutes kutsuda esinema ka üks artist väljastpoolt Rakveret.
Niederfrohna vald

Niederfrohna on vald Saksamaal Saksimaa Zwickau kreisis.
Kuni 2008. aastani kuulus vald Chemnitzi kreisi.
Valda kuuluvad Fichtigsthal, Mittelfrohna, Jahnshorn ja Niederfrohna.
Oberwiera vald

Oberwiera on vald Saksamaal Saksimaa Zwickau kreisis.
Kuni 2008. aastani asus vald Chemnitzi kreisi põhjaosas.
Valda kuuluvad Harthau, Neukirchen, Niederwiera, Oberwiera, Röhrsdorf ja Wickersdorf.
Remse vald

Remse on vald Saksamaal Saksimaa Zwickau kreisis.
Kuni 2008. aastani asus vald Chemnitzi kreisi põhjaosas.
Valda kuuluvad Kertzsch, Kleinchursdorf, Oertelshain, Remse ja Weidensdorf.
Schönbergi vald (Saksimaa)

Schönberg on vald Saksamaal Saksimaa Zwickau kreisis.
Kuni 2008. aastani asus vald Chemnitzi kreisi loodeosas.
Valda kuuluvad Breitenbach, Köthel, Oberdorf, Pfaffroda, Schönberg ja Tettau.
Sankt Egidieni vald

Sankt Egidien ("St. Egidien") on vald Saksamaal Saksimaa Zwickau kreisis.
Kuni 2008. aastani asus vald Chemnitzi kreisis.
Valda kuuluvad Kuhschnappel, Lobsdorf ja Sankt Egidien.
Akvalang

Akvalang (ld "aqua" 'vesi' + inglise "lung" 'kops') ehk sukeldumisseade on hingamisaparaat, mis võimaldab vee all hingata kaasavõetud õhku. Akvalangi tähendab ka ingliskeelne akronüüm SCUBA ("self-contained underwater breathing apparatus", 'autonoomne veealune hingamisaparaat'). 
Akvalangiga ujujat nimetatakse akvalangistiks. 
Sukeldumisel kasutatakse põhiliselt kolme tüüpi akvalange:
Neist kõige levinum on lahtine hingamisaparaat.
Ajalugu.
Seadme leiutasid Teise maailmasõja ajal Émile Gagnan ja Jacques Cousteau.
Delitzschi kreis

Delitzschi kreis oli kreis Saksimaa põhjaosas aastatel 1994–2008.
Kreisi omavalitsusüksused.
Linnad:
Vallad: